Jòrdi Pescaluna (Occitan) - Histoires à lire et à conter
285 x 205, cartonné
(Existe aussi en version Française)
I aviá dins lo vilatge de Llafranc, al Baix Empordà,un dròlle que s’apelava Jòrdi.
Ferràn viviá amb Ana, una femna jove e brava que li aviá donat tres filhas, e dètz ans apuèi un drollet de pèl bruna e d’uèlhs blaus que bategèron Jòrdi, coma la mitat dels dròlles del país.Lo Jòrdi del Ferràn e de l’Ana èra un nenon coma n’aimarián aver totes los parents. Totjorn de bon menar, manjava pla
n e dormissiá cada nuèit coma un soquet.Son paire, Ferràn, èra lo pescaire mai grand del país. Amb son fraire Lluís, trabalhava sus la mar amb un batèu de velas bèl qu’apèlan, a Catalunya, llagut.
Cada jorn, al tornar de l’escòla, sas sòrres lo menavan esperar lo paire sus
la platja, a l’abric del cap Sant Sebastià. Lèu, Jòrdi tronava coma un rei, segut sus la proa del llagut, mentre que tota la familha netejava lo peis, abans de l’anar vendre.